బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
Sensex Today: భారీ న‌ష్టాల‌తో ముగిసిన మార్కెట్లు
ఒక్క రోజు లాభాల బాట ప‌ట్టిన దేశీయ మార్కెట్లు అంత‌లోనే ఉసూరుమ‌నిపించాయి. బుధ‌వారం ప్రపంచ మార్కెట్ల ప్రతికూలతల నేపథ్యంలో బలహీనంగా ప్రారంభమైన మార్కెట్లు రోజంతా నేలచూపులకే పరిమితమయ్యాయి
Samayam Telugu | Updated:
May 23, 2018, 05:17PM IST
Sensex Today: భారీ న‌ష్టాల‌తో ముగిసిన మార్కెట్లు
ఒక్క రోజు లాభాల బాట ప‌ట్టిన దేశీయ మార్కెట్లు అంత‌లోనే ఉసూరుమ‌నిపించాయి. బుధ‌వారం ప్రపంచ మార్కెట్ల ప్రతికూలతల నేపథ్యంలో బలహీనంగా ప్రారంభమైన మార్కెట్లు రోజంతా నేలచూపులకే పరిమితమయ్యాయి. చివరి గంటన్నరలో అమ్మకాలు ఊపందుకోవడంతో చివరికి భారీ నష్టాలతో ముగిశాయి. సెన్సెక్స్‌ 304 పాయింట్లు క్షీణించి 34,347 వద్ద నిలవగా.. నిఫ్టీ 107 పాయింట్లు కోల్పోయి 10,429 వద్ద స్థిరపడింది. మంగళవారం అమెరికా మార్కెట్లు నష్టపోగా.. ఆసియా, యూరప్‌ మార్కెట్లు సైతం తిరోగమన దిశ‌గా పయ‌నించ‌డంతో దేశీయంగానూ సెంటిమెంటు బలహీనపడినట్లు నిపుణులు చెప్పారు. దీనికితోడు రూపాయి ఏడాదిన్నర కనిష్టం 68.28ను తాకడం కూడా ఇన్వెస్టర్లలో ఆందోళనలకు కారణమైనట్లు తెలియజేశారు.పెట్రోలియం ఉత్ప‌త్తుల ధ‌ర‌లు ఆకాశాన్ని అంటుతుండ‌టం కూడా భార‌త మార్కెట్ల ప‌త‌నానికి కార‌ణ‌మై ఉండొచ్చ‌ని బ్రోక‌ర్లు చెబుతున్నారు.
ప‌త‌న‌మైన స్టాక్ మార్కెట్లు